CELEX: 32022D0151
Language: bg
Date: 2022-02-03 00:00:00
Title: Решение (ОВППС) 2022/151 на Съвета от 3 февруари 2022 година за действие на Европейския съюз в подкрепа на евакуацията на някои особено уязвими лица от Афганистан

4.2.2022   
               
               
                  BG
               
               
                  Официален вестник на Европейския съюз
               
               
                  L 25/11
               
            
         РЕШЕНИЕ (ОВППС) 2022/151 НА СЪВЕТА
         от 3 февруари 2022 година
         за действие на Европейския съюз в подкрепа на евакуацията на някои особено уязвими лица от Афганистан
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за Европейския съюз, и по-специално член 28, параграф 1 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 10 декември 2001 г. Съветът прие Съвместно действие 2001/875/ОВППС (1) за назначаване на специален представител на Европейския съюз в Афганистан (СПЕС). Мандатът на СПЕС беше удължaван няколко пъти, последно с Решение (ОВППС) 2017/289 на Съвета (2), до 31 август 2017 г.
                  
               
                     (2)
                  
                  
                     На 30 май 2007 г. Съветът прие Съвместно действие 2007/369/ОВППС (3) относно установяване на Полицейска мисия на Европейския съюз в Афганистан (EUPOL Afghanistan). Срокът на EUPOL Afghanistan беше удължаван няколко пъти, последно с Решение (ОВППС) 2016/2040 на Съвета (4), до 15 септември 2017 г.
                  
               
                     (3)
                  
                  
                     На 1 май 2021 г. талибаните започнаха офанзива и започнаха постепенно да вземат контрол над все по-голям брой области в Афганистан. На 15 август 2021 г. силите на талибаните взеха контрола над Кабул и свалиха основаното на конституцията правителство.
                  
               
                     (4)
                  
                  
                     В изявление от 31 август 2021 г. относно положението в Афганистан, Съветът отбеляза „евакуирането на нашите граждани и, доколкото е възможно, на афганистанските граждани, сътрудничили с Европейски съюз и неговите държави членки, както и на техните семейства, се извършва приоритетно и ще продължи“.
                     
                  
               
                     (5)
                  
                  
                     В своите заключения от 15 септември 2021 г. относно Афганистан, Съветът отбеляза „… от август 2021 г. насам международната общност, включително Европейски съюз и неговите държави членки, полага колективни усилия, при екстремни обстоятелства, за евакуирането на хиляди граждани на Европейския съюз и на трети държави, включително афганистански граждани, работили за дипломатически мисии, и други афганистанци, изложени на риск поради принципната им ангажираност с нашите общи ценности. Тези усилия са реално доказателство за солидарността на ЕС.“
                     
                  
               
                     (6)
                  
                  
                     При тези извънредни обстоятелства, от 1 юни 2021 г. насам Европейската служба за външна дейност (ЕСВД) организира и управлява евакуирането на афганистанци, по-специално на тези, които са работили за СПЕС или за EUPOL Afghanistan, на други особено уязвими афганистанци, които са сътрудничили на Съюза, и на техните близки роднини на тяхна издръжка. Тези евакуации следва да продължат и през 2022 г. Считано от 1 октомври 2021 г. ЕСВД изготви списък на лица, които отговарят на условията за евакуация. В случай на необходимост той може да бъде изменян от ЕСВД.
                  
               
                     (7)
                  
                  
                     Чрез оперативно действие в рамките на общата външна политика и политика на сигурност следва да се окаже подкрепа за такива евакуации,
                  
               ПРИЕ НАСТОЯЩОТО РЕШЕНИЕ:
         
            Член 1
            Цели и обхват
            
               1.   Съюзът оказва подкрепа за евакуацията от Афганистан между 1 юни 2021 г. и 31 декември 2022 г. на:
               
                           а)
                        
                        
                           бивши членове на персонала на специалния представител на ЕС в Афганистан (СПЕС);
                        
                     
                           б)
                        
                        
                           бивши членове на личния състав на EUPOL Afghanistan;
                        
                     
                           в)
                        
                        
                           следните други особено уязвими лица:
                           
                                       —
                                    
                                    
                                       длъжностни лица или други специалисти, работещи в областта на политиката или сигурността в Афганистан (като съдии, прокурори, полицейски служители, военен персонал и журналисти), които са били обучени по линия на политиките на Съюза или са участвали в тяхното прилагане;
                                    
                                 
                                       —
                                    
                                    
                                       членове на персонала на бившите доставчици на EUPOL Afghanistan и на СПЕС; и
                                    
                                 
                                       —
                                    
                                    
                                       членове на персонала на доставчиците на делегацията на Съюза в Кабул, работили в това качество в периода между 16 август 2019 г. и 15 август 2021 г.; и
                                    
                                 
                     
                           г)
                        
                        
                           съпрузи на издръжка, деца, родители и сестри, които не са сключили брак, на лица, изброени в букви а), б) или в).
                        
                     
            
               2.   Евакуацията, посочена в параграф 1, се организира и управлява от ЕСВД под ръководството на върховния представител на Съюза по въпросите на външните работи и политиката на сигурност („върховният представител“).
            
            
               3.   За изпълнението на настоящото решение отговаря върховният представител.
            
         
         
            Член 2
            Финансови договорености
            
               1.   Референтната финансова подкрепа за изпълнението на настоящото действие възлиза на 1 990 000 EUR.
            
            
               2.   Управлението на всички разходи се извършва в съответствие с правилата и процедурите, приложими за общия бюджет на Съюза.
            
            
               3.   Комисията упражнява надзор върху правилното управление на разходите, посочени в параграф 2. За тази цел тя сключва необходимото споразумение с ЕСВД.
            
         
         
            Член 3
            Влизане в сила и срок на действие
            Настоящото решение влиза в сила в деня на неговото приемане.
            Прилага се от 1 юни 2021 г.
         
         
            Съставено в Брюксел на 3 февруари 2022 година.
            
               
                  За Съвета
               
               
                  Председател
               
               J.-Y. LE DRIAN
            
         
         
            (1)  Съвместно действие 2001/875/ОВППС на Съвета от 10 декември 2001 г. относно назначаването на специалния представител на Европейския съюз (ОВ L 326, 11.12.2001 г., стр. 1).
         
            (2)  Решение (ОВППС) 2017/289 на Съвета от 17 февруари 2017 г. за изменение на Решение (ОВППС) 2015/2005 за удължаване на мандата на специалния представител на Европейския съюз в Афганистан (ОВ L 42, 18.2.2017 г., стр. 13).
         
            (3)  Съвместно действие 2007/369/ОВППС на Съвета от 30 май 2007 г. относно установяване на Полицейска мисия на Европейския съюз в Афганистан (EUPOL Афганистан) (ОВ L 139, 31.5.2007 г., стр. 33).
         
            (4)  Решение (ОВППС) 2016/2040 на Съвета от 21 ноември 2016 г. за изменение на Решение 2010/279/ОВППС относно полицейската мисия на Европейския съюз в Афганистан (EUPOL АФГАНИСТАН), за уреждане на ликвидацията ѝ (ОВ L 314, 22.11.2016 г., стр. 20).